Det var Henry's drøm at producere det største antal biler, med det enkleste design til den laveste pris. På den tid var det at eje en bil forbeholdt de privilegerede få. Henry Fords store mål var at "sætte verden på hjul" og at producere en bil, som alle havde råd til.
I 1919 købte Henry Ford og sønnen Edsel samtlige mindretalsaktionærer ud af selskabet for 105.568.858 amerikanske dollars, og blev dermed eneejere af Ford Motor Company. Edsel afløste sin far som øverste chef samme år og blev på posten indtil sin alt for tidlige død i 1943.
Henry Ford vender derefter tilbage som øverste chef for firmaet. I september 1945 går Henry Ford af som øverste chef for Ford Motor Company - for anden gang - og efterfølges af sin sønnesøn, Henry Ford II.